SL Uradni list Evropske unije C 369/16

Objava vloge za spremembo v skladu s členom 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2012/C 369/14

V skladu s členom 7 Uredbe Sveta (ES) št. 510/2006 (1) je ta objava podlaga za uveljavljanje pravice do ugovora zoper vlogo za spremembo. Izjave o ugovoru mora Komisija prejeti v šestih mesecih od dneva te objave.

VLOGA ZA SPREMEMBO

UREDBA SVETA (ES) št. 510/2006

VLOGA ZA SPREMEMBO V SKLADU S ČLENOM 9

„ARANCIA ROSSA DI SICILIA“

ES št.: IT-PGI-0117-0998-15.05.2012

ZGO ( X ) ZOP ( )

1. Postavka v specifikaciji proizvoda, na katero se sprememba nanaša:

—  ime proizvoda — ☒ opis proizvoda —  geografsko območje —  dokazilo o poreklu —  metoda pridobivanja —  povezanost — ☒ označevanje —  nacionalne zahteve —  drugo (navedite)

2. Vrsta spremembe:

—  sprememba enotnega dokumenta ali povzetka — ☒ sprememba specifikacije registriranega ZOP ali ZGO, za katerega enotni dokument in povzetek nista bila objavljena —  sprememba specifikacije, pri kateri objavljenega enotnega dokumenta ni treba spremeniti (člen 9(3) Uredbe (ES) št. 510/2006) —  začasna sprememba specifikacije zaradi obveznih sanitarnih ali fitosanitarnih ukrepov, ki so jih uvedli javni organi (člen 9(4) Uredbe (ES) št. 510/2006)

3. Spremembe:

3.1 Opis proizvoda:

— Uredba (EU) št. 543/2011 določa najnižje vrednosti razmerja med topnimi trdnimi snovmi in organskimi kislinami. Zaradi začetka veljavnosti navedene uredbe se je zdelo primerno ponovno pregledati vrednosti, ki so bile predhodno določene v specifikaciji proizvoda. Zato je bila za tri sorte določena najnižja vrednost razmerja med topnimi trdnimi snovmi in organskimi kislinami, ki ne sme biti nižja od 8.

— Vključene so pomaranče velikosti od 5 do 10, namenjene izključno za predelane in sveže iztisnjene sokove. Te pomaranče imajo enake organoleptične lastnosti kot večje pomaranče, vendar so zaradi manjše velikosti še posebno primerne za iztiskanje soka.

3.2 Označevanje:

— Predvidena je toleranca v zvezi z označevanjem pakiranih sadežev z nalepkami. Manjkajoče nalepke na nekaterih pakiranih sadežih so lahko posledica uporabe strojev za samodejno lepljenje nalepk, ki ne dosežejo sadežev ob robu zabojčkov, ali slabše oprijemljivosti nalepk na površini sadeža.

— Določeno je bilo, da se z nalepkami ne označujejo sadeži velikosti od 5 do 10. Nalepke na teh sadežih, namenjenih za predelane in sveže iztisnjene sokove, bi lahko ovirale pravilen postopek iztiskanja soka. Te bi se namreč lahko zalepile na dele naprav za iztiskanje soka ter upočasnile ali ustavile postopek.

ENOTNI DOKUMENT

UREDBA SVETA (ES) št. 510/2006

„ARANCIA ROSSA DI SICILIA“

ES št.: IT-PGI-0117-0998-15.05.2012

ZGO ( X ) ZOP ( )

1. Ime:

„Arancia Rossa di Sicilia“

2. Država članica ali tretja država:

Italija

3. Opis kmetijskega proizvoda ali živila:

3.1 Vrsta proizvoda:

Skupina 1.6 – Sadje, zelenjava in žita, sveži ali predelani

3.2 Opis proizvoda, za katerega se uporablja ime iz 1. točke:

Zaščitena označba porekla „Arancia Rossa di Sicilia“ se uporablja izključno za naslednje sortno čiste pomaranče, pridelane na ustreznem geografskem območju dežele Sicilije, ki je opredeljeno v 4. točki:

— Tarocco z naslednjimi kultivarji: Tarocco Comune, Tarocco Galice, Tarocco Gallo, Tarocco dal Muso, Tarocco Nucellare 57-1E-1, Tarocco Nucellare 61-1E-4, Tarocco Catania, Tarocco Scirè,

— Moro z naslednjimi kultivarji: Moro Comune, Moro di Lentini, Moro Nucellare 58-8D-1,

— Sanguinello z naslednjimi kultivarji: Sanguinello Comune, Sanguinello Moscato, Sanguinello Moscato Nucellare 49-5-3, Sanguinello Moscato Nucellare 49-5-5, Sanguinello Moscato Cuscunà.

Ob sprostitvi na trg mora imeti „Arancia Rossa di Sicilia“ naslednje lastnosti:

„Arancia Rossa di Sicilia“ – Tarocco: — najmanjši premer: 73/84 mm, — najmanjša velikost: 5, — oblika: jajčasta ali okroglasta, z bolj ali manj štrlečim spodnjim delom (dolgo ali kratko izboklino), — barva lupine: nevtralno oranžna z bolj ali manj izrazitimi predeli granatno rdeče barve z zelo gladko površino, — meso: jantarne barve z rdečimi lisami, ki so bolj ali manj izrazite glede na območje pridelave in čas obiranja, — barva soka: krvavo rdeča zaradi prisotnosti vodotopnih pigmentov (antocianov) v mesu in lupini, — razmerje med topnimi trdnimi snovmi in organskimi kislinami: ne sme biti manjše od 8,0, — vsebnost sladkorjev v soku, izražena v g/100 ml: najmanj 10,00.

„Arancia Rossa di Sicilia“ – Moro: — najmanjši premer: 70/80 mm, — najmanjša velikost: 6, — oblika: okroglasta ali jajčasta, — barva lupine: oranžna z odtenki vinsko rdeče, ki so izrazitejši na eni strani sadeža, — meso: enotne temne vinsko rdeče barve, precej kislo, — barva soka: krvavo rdeča zaradi prisotnosti vodotopnih pigmentov (antocianov) v mesu in lupini, — razmerje med topnimi trdnimi snovmi in organskimi kislinami: ne sme biti manjše od 8,0, — vsebnost sladkorjev v soku, izražena v g/100 ml: najmanj 10,00.

„Arancia Rossa di Sicilia“ – Sanguinello: — najmanjši premer: 70/80 mm, — najmanjša velikost: 6, — oblika: okroglasta pri kultivarjih „Sanguinello Moscato“ in „Sanguinello Moscato Cuscunà“, — barva lupine: bolj ali manj izrazite granatno rdeče barve z rahlo nagubano površino, — meso: jantarne barve z rdečimi lisami, ki so bolj ali manj izrazite glede na območje pridelave in čas obiranja, — barva soka: krvavo rdeča zaradi prisotnosti vodotopnih pigmentov (antocianov) v mesu in lupini, — razmerje med topnimi trdnimi snovmi in organskimi kislinami: ne sme biti manjše od 8,0, — vsebnost sladkorjev v soku, izražena v g/100 ml: najmanj 9,00.

„Arancia Rossa di Sicilia“, namenjena pridobivanju predelanih in sveže iztisnjenih sokov. Pomaranče, katerih velikost je v razponu od najmanjše predvidene velikosti za posamezne sorte do velikosti 10 (najmanj 60 mm premera), je dovoljeno uporabiti izključno za pridobivanje sveže iztisnjenih in predelanih sokov. Vse ostale zahteve v zvezi s posameznimi sortami, razen najmanjšega premera in najmanjše velikosti, ostanejo nespremenjene.

3.3 Surovine (samo za predelane proizvode):

—

3.4 Krma (samo za proizvode živalskega izvora):

—

3.5 Posebni proizvodni postopki, ki jih je treba izvajati na opredeljenem geografskem območju:

Vse faze proizvodnje „Arancia Rossa di Sicilia“ do obiranja proizvoda morajo potekati izključno na geografskem območju, opredeljenem v 4. točki.

3.6 Posebna pravila za rezanje, ribanje, pakiranje itn.:

—

3.7 Posebna pravila za označevanje:

Sicilska rdeča pomaranča se lahko daje na trg le z navedbo „Arancia Rossa di Sicilia“, ki se mora pojavljati najmanj na 80 % sadežev.

Za pomaranče, katerih velikost je v razponu od najmanjše predvidene velikosti za posamezne sorte do velikosti 10 (najmanj 60 mm premera), namenjene pridobivanju sveže iztisnjenih in predelanih sokov, ni predvideno označevanje posameznih sadežev z nalepkami. V vsakem primeru mora biti na pakiranju ali embalaži, vključno z mrežastimi vrečkami in podobnimi embalažami, navedeno ime „Arancia Rossa di Sicilia“ s čitljivimi in neizbrisljivimi črkami, ki morajo jasno izstopati od vseh drugih navedb, takoj za imenom pa mora slediti navedba sorte (Tarocco, Moro ali Sanguinello).

Neposredno pod imenom je treba navesti „indicazione geografica protetta“.

4. Kratka opredelitev geografskega območja:

Proizvodno območje „Arancia Rossa di Sicilia“ obsega območje vzhodne Sicilije, ki je primerno za pridelavo pigmentirane pomaranče in je opredeljeno v nadaljevanju:

— pokrajina Catania: Catania, Adrano, Belpasso, Biancavilla, Caltagirone, Castel di Judica, Grammichele, Licodia Eubea, Mazzarrone, Militello Val di Catania, Mineo, Misterbianco, Motta Sant'Anastasia, Palagonia, Paterno', Ramacca, Santa Maria di Licodia in Scordia,

— pokrajina Siracusa: Lentini, Francofonte, Carlentini z naseljem Pedagaggi, Buccheri, Melilli, Augusta, Priolo, Siracusa, Floridia, Solarino, Sortino,

— pokrajina Enna: Centuripe, Regalbuto, Catenanuova.

5. Povezanost z geografskim območjem:

5.1 Posebnosti geografskega območja:

Za proizvodno območje „Arancia Rossa di Sicilia“ so značilne visoka raven osončenosti podnevi, nizke temperature ponoči, ki so posledica zračnih tokov iz smeri vulkanskega pogorja Etne, ter majhna količina padavin. Na tem območju so za sorte Sanguinello, Tarocco in Moro odlične razmere za pridobivanje kakovostnih proizvodov.

5.2 Posebnosti proizvoda:

Proizvod „Arancia Rossa di Sicilia“ odlikujeta sladek okus ter izrazita barva lupine in mesa. Posebno cenjeno je meso z bolj ali manj izrazitimi rdečimi lisami, iz katerega se z iztiskanjem pridobiva sok krvavo rdeče barve.

5.3 Vzročna povezanost geografskega območja s kakovostjo ali značilnostmi proizvoda (pri ZOP) oziroma z določeno kakovostjo, slovesom ali drugo značilnostjo proizvoda (pri ZGO):

Pridelava agrumov na Siciliji ima dolgo zgodovino, saj se o njej poroča vse od arabske vladavine. Zlasti na hribovitem območju in ravnini okrog ognjenika Etna se je postopoma razvila in specializirala čisto posebna oblika pridelave.

Zaradi občutnih temperaturnih nihanj na tem območju se namreč v sadežih kopiči velika količina sladkorja in pigmentov antocianov, kar jim daje prijeten barvit videz, značilen sladek okus ter zelo izrazito barvo lupine. Pri sortah Sanguinello, Tarocco in Moro se je skozi stoletja razvil močan medsebojni vpliv z okoljem pridelave „Arancia Rossa di Sicilia“. „Arancia Rossa di Sicilia“ je zato zelo značilen primer tesne povezanosti podnebnih dejavnikov z lastnostmi proizvoda. Iste sorte pomaranče, pridelane v drugačnih podnebnih razmerah, namreč nimajo značilne barve in posebnih organoleptičnih lastnosti, s katerimi je zaslovela „Arancia Rossa di Sicilia“.

Sklic na objavo specifikacije:

(člen 5(7) Uredbe (ES) št. 510/2006)

Ministrstvo je z objavo vloge za priznanje zaščitene geografske označbe „Arancia Rossa di Sicilia“ v Uradnem listu Italijanske republike št. 67 z dne 20. marca 2012 sprožilo nacionalni postopek ugovora:

Celotno besedilo specifikacije proizvoda je na voljo na spletni strani:

http://www.politicheagricole.it/flex/cm/pages/ServeBLOB.php/L/IT/IDPagina/3335

ali

neposredno na domači strani Ministrstva za kmetijstvo, prehrano in gozdarstvo (http://www.politicheagricole.it) pod razdelkom „Qualità e sicurezza“ (zgoraj, na desni strani zaslona) in nato pod razdelkom „Disciplinari di Produzione all’esame dell’UE“.

(1) UL L 93, 31.3.2006, str. 12.